CELEX: C2004/228/60
Language: et
Date: 2004-09-11 00:00:00
Title: Kohtuasi C-304/04: Eelotsusetaotlus, mille esitas Gerechtshof d'Amsterdam 13. juuli 2004. aasta otsusega kohtuasjas Jacob Meijer B.V. v. Inspecteur van de Belastingdienst – Douanedistrict Arnhem

11.9.2004   
            
            
               ET
            
            
               Euroopa Liidu Teataja
            
            
               C 228/29
            
         Eelotsusetaotlus, mille esitas Gerechtshof d'Amsterdam 13. juuli 2004. aasta otsusega kohtuasjas Jacob Meijer B.V. v. Inspecteur van de Belastingdienst – Douanedistrict Arnhem
   (Kohtuasi C-304/04)
   (2004/C 228/60)
   Euroopa Ühenduste Kohus sai Gerechtshof d'Amsterdam'i 13. juuli 2004. aasta otsusega eelotsusetaotluse kohtuasjas Jacob Meijer B.V. v. Inspecteur van de Belastingdienst – Douanedistrict Arnhem, mis saabus kohtukantseleisse 19. juulil 2004.
   Gerechtshof d'Amsterdam küsib Euroopa Kohtult eelotsust järgmises küsimuses:
   Kas komisjoni 4. novembri 1997. aasta määrus (EÜ) nr 2086/97 (1), mis muudab nõukogu määruse (EMÜ) nr 2658/87 tariifi- ja statistikanomenklatuuri ning ühise tollitariifistiku kohta esimest lisa, on kehtiv selles osas, mis sätestab, et koondnomenklatuuri tariifide rubriik 8543 89 79 hõlmab punktis 2.3 kirjeldatud helikaarte?
   
      (1)  EÜT L 312, 14.11.1997, lk 1.